২০০৬-০৭ মৌসুমের ঘরোয়া ক্রিকেটে অকল্যান্ডের পক্ষে দূর্দান্ত খেলেন। প্রথম-শ্রেণীর স্টেট চ্যাম্পিয়নশীপে ১৮.৭৮ গড়ে ৩২ উইকেট ও ৩৯.৭৫ গড়ে ৩১৮ রান তুলেন তিনি। কিন্তু, সেন্ট্রালে ডিস্ট্রিক্টসের ব্যাটসম্যান বেভান গ্রিগসের হেলমেট ধরে আটকিয়ে রাখার কারণে একমাসের নিষেধাজ্ঞার কবলে পড়েন তিনি যা তার এ সাফল্যেকে ম্লান করে দিয়েছিল।

২০০৭ সালে আন্দ্রে অ্যাডামস ইংরেজ কাউন্টি ক্রিকেটে নটিংহ্যামশায়ারের সাথে চুক্তিবদ্ধ হন। ২০১০ সালের কাউন্টি চ্যাম্পিয়নশীপে ৬৮ উইকেট নিয়ে বোলিংয়ে ক্লাবের শীর্ষস্থানীয় বোলারে পরিণত হন। এ পর্যায়ে মৌসুমের শেষদিনে শিবনারায়ণ চন্দরপলের উইকেট নিয়ে দলের শিরোপা বিজয়ে প্রভূতঃ ভূমিকা রাখেন। ২০১১ মৌসুমে ৫৫০ রান ও ১৬ খেলায় ২২.৬১ গড়ে ৬৭ উইকেট পান তিনি। তন্মধ্যে, ৭বার পাঁচ-উইকেট লাভ করেন। ফলশ্রুতিতে, সামগ্রিকভাবে ঐ মৌসুমে তৃতীয় স্থান দখল করেছিলেন।

২০১০-১১ মৌসুমে নিউজিল্যান্ডের ঘরোয়া ওয়ানডে কাপ ও টুয়েন্টি২০ প্রতিযোগিতার শিরোপা বিজয়ী অকল্যান্ড দলের অন্যতম সদস্য ছিলেন। পরবর্তীতে দলটির সাথে ২০১১ সালের চ্যাম্পিয়ন্স লীগ টি২০ খেলার উদ্দেশ্যে ভারত গমন করেছিলেন।

অবসর
কোচিং
আন্তর্জাতিক ক্রিকেট
প্রথম-শ্রেণীর ক্রিকেট